b'\n_START_ARTICLE_\nShavo Odadjian\n_START_SECTION_\n\xc5\xbdivot prije glazbene karijere\n_START_PARAGRAPH_\nShavo Odadjian ro\xc4\x91en je u Erevanu u Armeniji, gdje je pro\xc5\xbeivio malen dio djetinstva. Kasnije se preselio u Italiju na kra\xc4\x87e vrijeme, a zatim u dana\xc5\xa1nje prebivali\xc5\xa1te - Los Angeles (Kalifornija). U mladosti, vrijeme je provodio skejtaju\xc4\x87i (\xc5\xa1to i danas voli raditi) te slu\xc5\xa1aju\xc4\x87i punk, rock i heavy metal glazbu. Izme\xc4\x91u ostalih, kao bendove koji su imali najve\xc4\x87i utjecaj na njegov glazbeni razvoj i ukus, izdvojio je The Punk Angle, Bad Brains, Dead Kennedys, Kiss i Black Sabbath. _NEWLINE_Odadjiana je uglavnom odgojila njegova baka, nakon \xc4\x8dije se smrti, kako ka\xc5\xbee, prestao svakodnevno moliti i po\xc4\x8deo gubiti vjeru. Poha\xc4\x91ao je armensku srednju \xc5\xa1kolu u Los Angelesu, koju su tako\xc4\x91er poha\xc4\x91ali Serj Tankian i Daron Malakian.\n_START_SECTION_\nKarijera\n_START_PARAGRAPH_\nOsim \xc5\xa1to je radio u banci, bio je i menad\xc5\xbeer benda Soil za kojeg je i svirao gitaru, a kasnije je postao stalan basist sastava, koji se preimenovao u System Of A Down. _NEWLINE_No, prije nego \xc5\xa1to je upoznao dana\xc5\xa1nje kolege iz Systema, pojavio se na MTV-ju, i to u videu za AC/DC-jevu pjesmu "Big Gun" zajedno s dana\xc5\xa1njim kalifornijskim guvernerom Arnoldom Schwarzeneggerom. To je bilo 1993. godine, kad je Shavo imao 18 godina. Shavo je i popularni DJ u L.A.-u i okolici, te je sudjelovao na doga\xc4\x91ajima poput Rock/Dj Explosiona 2.3.2001. i The Roxyja u Hollywoodu. Kao DJ, Shavarsh ima i svoj prepoznazljiv nadimak - DJ Tactic. Tako\xc4\x91er, sa Serjom sura\xc4\x91uje na projektu SerArt, u koji je uklju\xc4\x8den i multiinstrumentalni glazbenik, Armenac Arto Tuncboyaciyan. Sebe smatra vrlo vizualnom osobom. Naime, re\xc5\xbeirao je neke video-spotove za SOAD ("Aerials", "Toxicity", "Question!" i "Hypnotize") i za sastav Taproot. Sura\xc4\x91uje s ekipom iz Wu-Tang Clana (System je s njima napravio demo pjesmu Shame). _NEWLINE_Tako\xc4\x91er je bio i izvr\xc5\xa1ni producent sastava Abloom, projekta \xc4\x8dlanova sastava Onesidezero, Snot i Soulfly. Sa glazbenikom RZA iz Wu-Tang Clana je osnovao sastav Achozen, s kojim trenuta\xc4\x8dno snima prvi studijski album koji bi trebao biti objavljen u jesene 2009. godine._NEWLINE_Shavo ima i ne\xc5\xa1to filmskog iskustva. 2001. godine se pojavio u filmu Zoolander kao jedan od Hanselovih prijatelja. Njegov omiljeni glumac je Christopher Walken, a izjavio je da je fasciniran okultizmom._NEWLINE_Osim \xc5\xa1to u Systemu svira bas, oku\xc5\xa1ao se i kao vokal u nekim pjesmama, poput primjerice, Bounce. Publika ga naprosto obo\xc5\xbeava. Ima zanimljive i \xc4\x8dudne pokrete, hod, geste rukama i izraze lica, \xc5\xa1to se najbolje mo\xc5\xbee primijetiti u spotu za pjesmu Hypnotize. _NEWLINE_Nije o\xc5\xbeenjen, kao ni ostale kolege iz benda. Te\xc5\xa1ki je pu\xc5\xa1a\xc4\x8d i \xc4\x8desto pu\xc5\xa1i i na pozornici. Njegovi za\xc5\xa1titni znakovi su jedinstvena brada, nokti lakirani u crno, visina (182 cm), \xc4\x87elava glava i narukvice.'